Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 555/12/6613	Žiar nad Hronom, 28.12.2012
EEČ : 2-52-170-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX 85
	Ako zákonný otec maloletej Emy Rudinskej, nar. XXXXX  a maloletej XXXXX nar. XXXXX, hoci bol rozsudkom Okresného súdu XXXXX sp. zn. 10 P 296/2010, právoplatným dňa 30.11.2010, zaviazaný prispievať na výživu dcéry Emy sumou 86,- €  mesačne  a na výživu dcéry Dariny sumou 97,- € mesačne k rukám matky Sylvii Rudinskej, bytom XXXXX, XXXXX, od mája 2011 do súčasnej doby túto povinnosť neplnil pravidelne, čím zapríčinil dlh na výživnom vo výške 175,65 €.
lebo zanikla trestnosť činu.
Odôvodnenie:
	Poverený príslušník Obvodného oddelenia PZ XXXXX uznesením ČVS: ORP-980/ZH-ZH-2012 začal trestné stíhanie a súčasne vzniesol obivnenie XXXXX za prečin zanedbania povinnej výživy podľa 207 ods. 1 Trestného zákona tom skutkovom základe, že ako zákonný otec maloletej Emy Rudinskej, nar. XXXXX  a maloletej XXXXX nar. XXXXX, hoci bol rozsudkom Okresného súdu XXXXX sp. zn. 10 P 296/2010, právoplatným dňa 30.11.2010, zaviazaný prispievať na výživu dcéry Emy sumou 86.- €  mesačne  a na výživu dcéry Dariny sumou 97.- € mesačne k rukám matky Sylvii Rudinskej, bytom XXXXX, XXXXX, od mája 2011 do začatia trestného stíhania túto povinnosť bezdôvodne neplnil pravidelne, čím zapríčinil dlh na výživnom vo výške  609,65 €.

	Po začatí trestného stíhania obv. XXXXX v októbri  2012 poukázal výživné 200.- € a v novembri 2012 800.- € k rukám Sylvii Rudinskej, čím  sa jeho dlh na výživnom do decembra 2012 znížil na sumu 175,65 €. Dňa 20.12.2012 sa obv. XXXXX dostavil na Okresnú prokuratúru XXXXX a predložil prokurátorovi doklad Slovenskej sporiteľne, a. s. pobočka XXXXX o tom, že dňa 11.12.2012 vložil na účet Sylvie Rudinskej sumu 180.- €.

	Z výpovede svedkyne Sylvie  Rudinskej vyplýva, že obvinený od mája 2011 výživne na obidve dcéry neuhrádzal pravidelne a v požadovanej výške. Potvrdila, že dodatočne jej dlh na výživnom po začatí trestného stíhania uhradil. 

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že  obv. XXXXX  dodatočne splnil svoju povinnosť,  uhradil dlh na výživnom v plnej výške a jeho čin nemal trvalo nepriaznivé následky zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka